**JAVNI NATJEČAJ ZA SUFINANCIRANJE PROGRAMA JAVNIH POTREBA U SPORTU GRADA SINJA ZA 2019. GODINU**





Temeljem članka 76. Zakona o sportu („Narodne novine“ broj 71/06, 150/08, 124/10, 124/11, 86/12, 94/13 i 85/15) , članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge i Programu javnih potreba u sportu Grada Sinja za 2019.godinu, Zajednica sportskih udruga Grada Sinja raspisuje

**JAVNI NATJEČAJ ZA SUFINANCIRANJE PROGRAM JAVNIH POTREBA U SPORTU GRADA SINJA U 2019. GODINI**

**I.**  
Zajednica sportskih udruga Grada Sinja (u daljnjem tekstu: Zajednica) poziva sportske udruge sa područja Grada Sinja, članice Zajednice, da se prijave za bodovanje programa/projekata koji doprinose zadovoljenju Javnih potreba u sportu na području Grada Sinja za 2019. godinu.  
Skupština Zajednice sportskih udruga Grada Sinja potvrđuje detaljni plan raspodjele sredstava za sufinanciranje Programa javnih potreba u sportu Grada Sinja za 2019. godinu.

**II.**  
Sredstva osigurana u Proračunu Grada Sinja za 2019. godinu namjenski će se rasporediti za slijedeće aktivnosti, poslove i djelatnosti u ukupnim iznosima definiranim Programom javnih potreba u sportu Grada Sinja za 2019. godinu:

**PROGRAM A) POTICANJE I PROMOCIJA SPORTA**  
1. sportske škole  
2. nagrađivanje vrhunski kategoriziranih sportaša  
3. nagrađivanje perspektivnih sportaša  
4. organizacija sportskih priredbi značajnih za promidžbu Grada Sinja na državnoj ili međunarodnoj razini te tradicionalne sportske priredbe i natjecanja  
5. međunarodna suradnja i razvojni programi HOO-a

**PROGRAM B) PROVOĐENJE PROGRAMA TJELESNE I ZDRAVSTVENE KULTURE DJECE I MLADEŽI, POJEDINACA I EKIPA OSNOVNIH I SREDNJIH ŠKOLA S PODRUČJA GRADA SINJA I CETINSKE KRAJINE**1. organizacija i provedba školskih sportskih aktivnosti osnovnih i srednjih škola

**PROGRAM C) PROVOĐENJE PROGRAMA TRENINGA I NATJECANJA SPORTSKIH UDRUGA ČLANICA ZAJEDNICE SPORTSKIH UDRUGA GRADA SINJA**  
1. sufinanciranje sportskih udruga Grada Sinja temeljem kriterija Zajednice   
2. stimulacija ekipa i pojedinaca za ostvarene vrhunske rezultate na domaćim i međunarodnim natjecanjima

**PROGRAM D) OPĆA I POSEBNA ZDRAVSTVENA ZAŠTITA SPORTAŠA**  
1. financiranje obaveznih liječničkih pregleda sportaša sportskih udruga članica Zajednice sportskih udruga Grada Sinja

**PROGRAM E) SUFINANCIRANJE STRUČNIH POSLOVA U SPORTU**  
1. sufinanciranje rada trenera mlađih uzrasnih kategorija  
2. sufinanciranje usavršavanja stručnih kadrova u sportu

**PROGRAM F) SPORTSKO-REKREACIJSKE AKTIVNOSTI GRAĐANA**  
1. provedba sportsko-rekreacijskih aktivnosti građana

**PROGRAM G) SPORT OSOBA S INVALIDITETOM I OSOBA OŠTEĆENA SLUHA**  
1. programi treninga i natjecanja sportaša s invaliditetom i osoba oštećena sluha

**PROGRAM H) ODRŽAVANJE SPORTSKIH OBJEKATA I FINANCIRANJE CIJENE SATA KORIŠTENJA SPORTSKIH OBJEKATA**  
1. programi aktivnosti na sportskim objektima u vlasništvu Grada Sinja kojima upravlja Zajednica   
2. programi aktivnosti na sportskim objektima u vlasništvu Grada Sinja kojima upravljaju ostale sportske udruge  
3. programi udruga koji svoje trenažne i natjecateljske aktivnosti provode na Gradskom bazenu

4, investicije udruga

**PROGRAM I) PROVOĐENJE I FINANCIRANJE ZNANSTVENIH I RAZVOJNIH PROJEKATA, ELABORATA I STUDIJA O SPORTU**

**III.**Pravo sudjelovanja na Javnom pozivu imaju sve sportske udruge sa sjedištem/prebivalištem u Gradu Sinju, članice Zajednice sportskih udruga Grada Sinja, a koje temeljem Zakona o sportu (“Narodne novine” broj 71/06, 150/08, 124/10, 124/11, 86/12, 94/13 i 85/15) mogu obavljati djelatnost sporta i upisane su u registar sportskih djelatnosti kod nadležnog ureda uz uvjet da:  
-program/projekt/inicijativa, koji prijave na javni natječaj, bude ocijenjen kao značajan za razvoj civilnog društva i zadovoljenje javnih potreba u sportu  
-su uredno ispunili obveze iz svih prethodno sklopljenih ugovora o financiranju iz Proračuna Grada Sinja i drugih javnih izvora  
-nemaju dugovanja s osnove plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu i proračunu Grada Sinja  
-da se protiv korisnika, odnosno osobe ovlaštene za zastupanje i voditelja programa ne vodi kazneni postupak i nije pravomoćno osuđen za prekršaje ili kaznena djela definirana Zakonom i Zakonom o sportu  
-imaju zadovoljavajuće organizacijske kapacitete i ljudske resurse za provedbu programa i projekata, programa javnih potreba  
-da uredno predaju sva izvješća Zajednici sportskih udruga Grada Sinja

**IV.**  
Ponuda za vrednovanje programa koji doprinose zadovoljavanju Javnih potreba u sportu Grada Sinja u 2019. godini podnose se u pisanoj formi i obavezno treba sadržavati slijedeće elemente:

**VREDNOVANJE PROGRAMA KOJI DOPRINOSE ZADOVOLJAVANJU JAVNIH POTREBA U SPORTU GRADA SINJA U 2019. GODINI**

ispunjene obrasce upitnika koji se mogu podići:

-u prostorijama Zajednice sportskih udruga Grada Sinja;  
-na Internet stranici Zajednice sportskih udruga Grada Sinja – [www.sport.sinj.com/hr](http://www.sport.sinj.com/hr) Grad Sinj [www.sinj.hr](http://www.sinj.hr)

Sadržaj prijave uz obrasce treba sadržavati i;  
- presliku osobne iskaznice odgovorne osobe,  
- sadržaj programskih aktivnosti,  
- presliku važećeg Rješenja o upisu u Registar udruga Republike Hrvatske, odnosno drugog mjerodavnog Registra, kao i presliku važećih upisa promjena u Registar, ukoliko iste postoje,  
- zapisnik sa posljednje održane Skupštine,  
- presliku isprave kojom se dokazuje stručna sprema odnosno stručna osposobljenost svih osoba koje obavljaju stručne poslove  
- potvrde o dokazu da se protiv osobe ovlaštene za zastupanje, voditelja programa te osoba koje obavljaju stručne poslove u sportu ne vodi kazneni postupak i nije pravomoćno osuđen za prekršaje i kaznena djela definirane Zakonom o sportu  
- potvrdu mjerodavne Porezne uprave kojom se potvrđuje da porezni obveznik nema duga po osnovi javnih davanja o kojima službenu evidenciju vodi Porezna uprava, a koja ne smije biti starija od 30 dana od dana raspisivanja natječaja.

**V.**  
Sportske udruge, članice Zajednice sportskih udruga Grada Sinja koje ne dostave prijedloge za bodovanje sportskih programa u 2019. godini, ne mogu participirati ni u jednom segmentu Programa javnih potreba u sportu Grada Sinja za 2019. godinu.

**VI.**Ponude za vrednovanje programa koji doprinose zadovoljavanju Javnih potreba u sportu dostavljaju se poštom preporučeno ili neposrednom dostavom na adresu iz točke VIII. ovog Natječaja, zaključno do 2. veljače 2019. godine.  
Prijave za ponudu programa s nepotpunim podacima, kao i prijave koje se ne dostave u zadanom roku, neće se razmatrati ni uvrstiti u Detaljan prijedlog raspodjele sredstava iz Programa javnih potreba u sportu Grada Sinja za 2019. godinu.  
Iznimno za programe G) sve točke ,organizacija sportskih priredbi značajnih za promidžbu Grada Sinja na državnoj ili međunarodnoj razini te tradicionalne sportske priredbe i natjecanja;,A) točka 4. programi HOO-a i sportskih zajednica; C) točka 2. stimulacija ekipa i pojedinaca za ostvarene vrhunske rezultate na domaćim i međunarodnim natjecanjima ( plasman na završno državno natjecanje ), natječaji su otvoreni do 30. studenog 2019. odnosno do utrošenosti sredstava na gore navedenim pozicijama Programa javnih potreba u sportu Grada Sinja za 2019. godinu.

**VII.**Zajednica sportskih udruga Grada Sinja imenovat će Povjerenstvo za ocjenjivanje zaprimljenih ponuda programa koje će predložiti Upravnom odboru Zajednice sportskih udruga Grada Sinja.

**VIII.**Ponude Programa predaju se u zapečaćenoj omotnici ili osobno, na kojoj treba stajati puni naziv/ime i adresa ponuditelja, na adresu:  
ZAJEDNICA SPORTSKIH UDRUGA GRADA SINJA, DRAGAŠEV PROLAZ 10, 21230 SINJ ili osobno donijeti u Šahovski klub Sinj iznad Hit radija ( Dom mladih ),  
s napomenom:  
“PONUDA ZA BODOVANJE SPORTSKIH PROGRAMA JAVNIH POTREBA U SPORTU GRADA SINJA ZA 2019. GODINU”.  
Za dodatne informacije obratiti se na telefon 098 597 465.

**IX.**Sve udruge čiji programi budu prihvaćeni i uvršteni u Program javnih potreba u 2019. godini o istome će biti obaviješteni pisanim putem, pozvani na zaključenje Ugovora te su po realizaciji ugovorenih sportskih programa u obvezi dostaviti izvješće o izvršenju programa.

Sinj, 03. siječnja 2019. Predsjednik ZŠUGS

Broj 03-01/2019 Josip Malbaša, prof.